(हाँस्दै) पत्रकारको लागि गोविन्द आचार्य पत्रकार भएको प्रमाण दिइराख्नु पर्दैन। म विगत २५ वर्षदेखि निरन्तर पत्रकारितामा छु। म विभिन्न सञ्चारमाध्यमको रिपोर्टररदेखि सम्पादकसम्म भएको छु। मैले ‘मातृभूमि’ बाट पत्रकारिता सुरु गरेको हुँ, २०४८ सालमा। पूर्णकालीन रुपमा चाहिँ २०५० सालबाट थालेँ। यसबीचमा ‘समीक्षा’, ‘नेपालतारा’, ‘जनादेश’, ‘महिमा’ हुँदै ‘जनदिशा’ दैनिकमा सम्पादक भएँ। पत्रकारले मलाई पत्रकारका रुपमा बुझेका छन्। पत्रकार बाहेकले त्यस्तो हल्ला गरेका हुन सक्छन्।
